兵，以谋恢复，莫大之便。」兵部尚书乌林答与等二十一人曰：「河朔诸州，亲民掌兵之职，择土人尝居官、有材略者授之，急则走险，无事则耕种。」宣徽使移剌光祖等三人曰：「度太原之势，虽暂失之，顷亦可复。当募土人威望服众者，假以方面重权。能克复一道，即以本道总管授之。能捍州郡，即以长佐授之。必能各保一方，使百姓复业。」提点尚食局石抹穆请以高爵募民，大概同光祖议。至此，臣工都建议对守臣赠位开府和三公以行笼络，宣宗意未决。御史中丞完颜伯嘉进曰：「宋人以虚名致李全，遂有山东实地。苟能统众守土，虽三公亦何惜焉。